3. ΝΟΜΟΘΕΤ. ΔΙΑΤΑΓΜΑ υπ’ αριθ. 439 της 21/30 Οκτ. 1947 Περί αποζημιώσεως πιλότων και μηχανικών αεροπλάνων ασχολουμένων εις την καταπολέμησιν της ελονοσίας. Σχετικός και ο: Νόμ. 1897 της 28 Ιουλ./1 Αυγ. 1951 περί τροποποιήσεως του υπ’ αριθ. 439/1947 Ν.Δ/τος. Δια του άρθρ. 6 του Οργανισμού Υπ. Υγιεινής ορίζεται η αρμοδιότης της Διευθύνσεως Ελονοσίας. Περί των Πειραματικών Σταθμών Ελονοσίας προβλέπει το άρθρ. 29 παρ. 6 του Οργανισμού (τόμ. 34 σελ. 21). 4. ΝΟΜΟΘΕΤΙΚΟΝ ΔΙΑΤΑΓΜΑ υπ’  αριθ. 1361 της 10/19 Μαρτ. 1973 (ΦΕΚ Α΄ 62) Περί καταργήσεως του Σμήνους Ανθελονοσιακού Πολέμου. Άρθρ.1.-1.Το Σμήνος Ανθελονοσιακού Πολέμου (Σ.Α.Π.) το υπαγόμενον εις την αρμοδιότητα του Υπουργείου Κοινωνικών Υπηρεσιών, καταργείται από της δημοσιεύσεως του παρόντος. 2.Τα αεροσκάφη, τα ανταλλακτικά και το δια την συντήρησιν τούτων υλικόν, παραχωρούνται δι’ αποφάσεως του Υπουργού Κοινωνικών Υπηρεσιών κατά πλήρη κυριότητα εξ ημισείας εις εκατέραν των Αεροπορικών Λεσχών Αθηνών και Θεσσαλονίκης. 3.Αι λεπτομέρειαι εφαρμογής του παρόντος άρθρου καθορίζονται δια κοινής αποφάσεως των επί των Κοινωνικών Υπηρεσιών και Ναυτιλίας, Μεταφορών και Επικοινωνικών Υπουργών δημοσιευομένης δια της Εφημερίδος της Κυβερνήσεως. Άρθρ.2.-1.Το επί σχέσει εργασίας Ιδιωτικού Δικαίου προσωπικόν του καταργουμένου Σμήνους Ανθελονοσιακού Πολέμου δύναται να διατηρηθή παρά τω Υπουργείω Κοινωνικών Υπηρεσιών ή διατεθή δι’ αποφάσεως του Υπουργού Κοινωνικών Υπηρεσιών εις εποπτευόμενα υπό του Υπουργείου τούτου Νομικά Πρόσωπα Δημοσίου Δικαίου. 2.Το εξ ιπταμένων προσωπικόν δύναται να διατεθή εις την Υπηρεσίαν Πολιτικής Αεροπορίας δια κοινής αποφάσεως των Υπουργών Κοινωνικών Υπηρεσιών και Ναυτιλίας Μεταφορών και Επικοινωνιών. 3.Η κατά τα ανωτέρω διατήρησις ή διάθεσις προσωπικού ενεργείται κατόπιν αιτήσεως των ενδιαφερομένων υποβαλλομένης εντός ανατρεπτικής προθεσμίας δύο μηνών από της ενάρξεως της ισχύος του παρόντος. Οι διατηρούμενοι ή διατιθέμενοι αποτελούν εφεξής προσωπικόν των εις ας διατίθενται υπηρεσιών και εξακολουθούν υπηρετούντες υπό την αυτήν ως μέχρι τούδε σχέσιν εργασίας. «4.Μηχανικοί αεροπλάνων του καταργουμένου σμήνους Ανθελονοσιακού Πολέμου, κεκτημένοι πτυχίον της Υπηρεσίας Πολιτικής Αεροπορίας του Υπουργείου Μεταφορών και Επικοινωνιών διατίθενται εις την Υπηρεσίαν Πολιτικής Αεροπορίας του Υπουργείου Μεταφορών και Επικοινωνιών, υπό τας εν παρ. 2 του παρόντος άρθρου προϋποθέσεις». Η παρ. 4 προσετέθη και η επομένη πρώην παρ. 4 έλαβεν αρίθμησιν 5, δια του άρθρ. 1 Νόμ. 347/1976 (κατωτ. αριθ. 5). 5(4).Οι μη διατηρούμενοι ή διατιθέμενοι απολύονται αυτοδικαίως δικαιούμενοι της εν άρθρ. 12 παρ. 4 του Ν.Δ. 169/69 καθοριζομένης αποζημιώσεως. Άρθρ.3.-1.Εις τους ιπταμένους εκ του εν άρθρ. 2 του παρόντος προσωπικού χορηγείται, δια τας  κατά το έτος 1969 πραγματοποιηθείσας πτήσεις,  πτητικον      επίδομα    καθοριζόμενον     δια     κοι(Αντί της σελ. 413(α) Σελ. 413(β) Τεύχος 614-Σελ. 41 Ελονοσία 34.Ε.γ.1-4 νης αποφάσεως των Υπουργών Οικονομικών, Κοινωνικών Υπηρεσιών και Ναυτιλίας, Μεταφορών και Επικοινωνιών, δι’ ης θα προβλέπωνται και οι όροι καταβολής τούτου. 2.Η δαπάνη του επιδόματος βαρύνει τον προϋπολογισμόν του Υπουργείου Κοινωνικών Υπηρεσιών τρέχοντος οικονομικού έτους. Άρθρ.4.-Η ισχύς του παρόντος άρχεται από της δημοσιεύσεως του δια της Εφημερίδος της Κυβερνήσεως.